**Protokoll**

**Årsmøte i Forsvarets Seniorforbund**

**Avdeling Vesterålen**

**2018**

**Tid**: Tirsdag 20. Februar 2018 kl. 1800.

**Sted:** Sjøforsvarets Kystvaktstasjon Sortland.

**Tilstede:** 10stemmeberettigede medlemmer, hvorav 4 fra styret.

 Forbundets nestleder Per Anders Volden var også til stede.

Forbundets nestleder holdt ei orientering om fremtidsfullmakt – et viktig men relativt ukjent begrep for mange, samt om etterlattepensjon, rekruttering og framtidsutsikter mht. pensjoner og medlemsutvikling.

Som takk for besøket og foredraget overrakte leder en gave i form av et gavekort fra AS Vinmonopolet på kr. 150,-.

På det administrative plan var fremsatt kaffe og kaker (fra SKYS/Kjøkken) samt nye almanakker, pins, nøkkelringer, brosjyrer, kulepenner osv., samt møtepapirene.

Leder åpnet møtet med «ord for dagen» - et dikt av Helge Stangnes.

Leder holdt åpningstale til årsmøtet - ei generell orientering med oppsummering, tilbakeblikk og muligheter framover.

Hans åpningstale var videre en generell orientering om årsmøtet og driften i året som er gått, og litt om fremtiden.

Vi har hatt en positiv medlemsutvikling, men vi må alle bidra slik at vi kan bli flere.

Vi fikk 2 nye medlemmer i 2017 og 1 medlem meldte seg ut. Og hittil i 2018 har vi fått hele 4 nye medlemmer. Han berømmet også det gode forhold som er til vertsavdelinga.

**Saksliste:**

Sak 1 Konstituering

1. Godkjenning av innkalling
2. Godkjenning av saksliste
3. Godkjenning av forretningsorden
4. Valg av møteleder
5. Valg av møtesekretær
6. Valg av protokollkomité (2 personer)
7. Valg av tellekorps (2 personer)

Sak 2 Årsberetning

Sak 3 Regnskap med revisjonsberetning

Sak 4 Vedtektene

Sak 5 Medlemskontingent

Sak 6 Handlingsplan med budsjett

Sak 7 Innkomne forslag

Sak 8 Valg

Sak 9 Avslutning

**Sak 1 Konstituering**

1. Godkjenning av innkalling.

Innkallinga er i tid og innhold i samsvar med vedtektene.

**Vedtak: Innkallingen enstemmig godkjent.**

1. Godkjenning av saksliste

Forslag til saksliste referert.

Ingen merknader til foreslått saksliste.

**Vedtak: Sakslisten enstemmig godkjent.**

1. Godkjenning av forretningsorden.

Forslag til forretningsorden referert.

Ingen merknader til foreslått forretningsorden.

**Vedtak:** **Foreslått forretningsorden enstemmig godkjent.**

1. Valg av møteleder

Styrets forslag: Per-Erik Eriksen. Ingen andre forslag fremkommet.

**Vedtak: Per-Erik Eriksen enstemmig valgt som møteleder.**

1. Valg av møtesekretær

Styrets forslag: Karin Sandness. Ingen andre forslag fremkommet.

**Vedtak: Karin Sandness enstemmig valgt som møtesekretær.**

1. Valg av protokollkomitè

Møtet foreslo Jan Pettersen og Eirik Fredriksen. Ingen andre forslag fremkommet.

**Vedtak: Jan Pettersen og Eirik Fredriksen enstemmig valgt til**

 **protokollkomité.**

1. Valg av tellekorps

Møtet foreslo Jan Pettersen og Eirik Fredriksen. Ingen andre forslag fremkommet.

**Vedtak: Jan Pettersen og Eirik Fredriksen enstemmig valgt til tellekorps.**

**SAK 2 Årsberetning 2017**

 Årsberetningen ble gjennomgått av leder Per Erik Eriksen.

Avdelingen har hatt rimelig god aktivitet i året som gikk selv om ikke alle aktiviteter har hatt den ønskede oppslutning.

Avdelingen har innen aktivitetsområdet utført den handlingsplan som var fastlagt av forrige årsmøte.

Medlemsantallet har økt med netto 2 personer i 2017.

Økonomien ansees relativt god, selv om den er noe beskjeden.

Det fremkom ingen spørsmål eller kommentarer til årsberetningen.

**Vedtak: Årsberetningen enstemmig godkjent.**

**SAK 3 Regnskap 2017 med revisjonsberetning.**

1. Regnskapet ble gjennomgått av kasserer Harald Schei.

Et par presiseringer. Ellers ingen merknader til regnskapet.

1. Revisjonserklæringen referert av kasserer Harald Schei.

Revisor gjorde møtet oppmerksom på en feil i revisjonserklæringen, og ba møtet rette setningen «Overskuddet pr. 31/12-2016 er på kr. 9.653,83.» til «Overskuddet pr. 31/12-2017 er på kr. 9.653,83.».

Utføres som pennerettelse.

**Vedtak: Regnskapet enstemmig godkjent.**

 **Revisjonserklæringen tatt til etterretning.**

**SAK 4 Vedtektene**

Leder Per Erik Eriksen viste til fremlagte lovspeil som viser gjeldende basisvedtekter vedtatt av landsmøtet 2017, våre nåværende vedtekter og styrets forslag til nye vedtekter.

Landsmøtet vedtok at basisvedtektene skal gjelde etter sin ordlyd, men dersom avdelingene ønsker andre ting, som ikke er i strid med basisvedtektene, tatt inn i sine lokale vedtekter, så må dette skilles ut som «tilleggsbestemmelser».

Dette er forsøkt gjort i det forslag til lokale vedtekter som styret her fremlegger.

**Vedtak: Styrets forslag til vedtekter for 2018 enstemmig vedtatt.**

**SAK 5 Medlemskontingent**

Leder Per Erik Eriksen viste til vedtektenes § 2-5.e og redegjorde for dagens medlemskontingent.

Styrets forslag til vedtak:

*«Årsmøtet 2017 i Forsvarets seniorforbund Avdeling Vesterålen fastsetter kontingenten for inneværende år til kr. 300,- pr. medlem pr. år for fullt betalende medlemmer og kr. 100,- pr. medlem pr. år for støttemedlemmer.*

*For innmelding etter 1.oktober betales en samlet kontingent ut året på kr. 100,- pr. medlem for fullt betalende medlemmer, og kr. 50,- pr. medlem for støttemedlemmer.*

Ingen merknader til forslaget.

**Vedtak: Styrets forslag til kontingent for 2018 enstemmig vedtatt.**

**SAK 6 Handlingsplan med budsjett**

Styrets forslag til handlingsplan og budsjett ble gjennomgått av leder Per Erik Eriksen.

Aktivitetene beholdes omtrent som foregående år.

Det foreslås også denne gang å beregne en kuvertpris på kr.50,- pr. pers. på våre messekvelder og kr. 250,- pr. pers. for julebord.

I tillegg beregner vi grasrotandelen fra Norsk Tipping øket til kr. 1.700,- i år.

 **Vedtak: Med nevnte merknader ble handlingsplan og budsjett**

 **enstemmig vedtatt.**

**SAK 7 Innkomne forslag**

Ingen innkomne forslag denne gang.

**Sak 8 Valg**

Valgkomiteens innstilling:

|  |  |  |
| --- | --- | --- |
| Leder | Per Erik Eriksen | Ikke på valg |
| Nestleder | Lillian Grøsnes (Ny) | Valgt for 2 år |
| Kasserer  | Harald Schei (Gjenvalg) | Valgt for 2 år |
| Sekretær | Per Erik Eriksen | Ikke på valg |
| Styremedlem | Aksel Nygård | Ikke på valg |
|  |  |  |
| Varamedlem | Einar Endresen (Gjenvalg) | Valgt for 2 år |
|  |  |  |
| Revisor  | Ernst M Jensen (Gjenvalg) | Valgt for 2 år |
| Vara revisor | Jan H. Pettersen | Ikke på valg |
|  |  |  |
| Valgkomite | Lars Kjøren | Ikke på valg |
|  | Willy Mikalsen (Gjenvalg) | Valgt for 2 år |
|  |  |  |

**Vedtak: Ingen andre forslag fremkommet. Valgkomiteens forslag enstemmig valgt –**

 **med akklamasjon.**

**Sak 9 Avslutning**

Leder Per-Erik Eriksen overrakte blomster til avtroppende nestleder Eirik Fredriksen, og takket for samarbeidet og innsatsen gjennom mange år.

Fredriksen takket og holdt en kort tale.

Leder Per-Erik Eriksen takket for fremmøtet, oppsummerte møtet og redegjorde for pågående og planlagte aktiviteter og møtevirksomhet, og ønsket det nye styret

lykke til.

Møtet hevet kl. 2040

-------------------------------- ---------------------------------- ---------------------------------

Karin Sandness (referent) Eirik Fredriksen Jan Pettersen

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*